
CONSILIUL LOCAL AL MUNICIPIULUI


      S I G H I Ş O A R A

H O T Ă R Â R E A   NR. 164

       din 29 septembrie 2011

privind închirierea unor bunuri şi preluarea unui contract de închiriere

Consiliul Local al Municipiului Sighişoara;

               
            Având în vedere expunerea de motive a Primarului municipiului cu propunerea de închiriere a unor bunuri şi preluarea unui contract de închiriere;                 


Având în vedere cererile unor persoane, adresate Municipiului Sighişoara, prin care aceştia solicită închirierea unui spaţiu cu destinaţia de cabinet medical – medicina familiei, a unor terenuri aferente construcţiilor, proprietatea acestora şi preluarea unui contract  de închiriere; 

Având în vedere Raportul de specialitate comun al Arhitectului Şef şi al Direcţiei Administrarea Patrimoniului prin care se propune aprobarea închirierii spaţiului cu destinaţia de cabinet medical – medicina familiei, a terenurilor aferente construcţiilor şi preluarea unui contract de închiriere,  îndeplinindu-se prevederile legale;

Având în vedere că în urma închirierii bunurilor şi preluării contractului de închiriere, nu sunt afectate planurile de sistematizare şi că terenurile nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;


Având în vedere că prin închirierea bunurilor se aduc venituri suplimentare la bugetul local;


Având în vedere avizele favorabile ale tuturor comisiilor pe domenii de specialitate;

           În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. ,,b’’ şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă închirierea prin licitaţie publică cu strigare a spaţiului - cabinetul medical nr. V, situat în Municipiul Sighişoara, str. Hermann Oberth, nr. 22, înscris în C.F. individuală nr. 11597/V, sub nr. top. 974/2/2, 973/2/V, în suprafaţă totală de 49,32 mp., cu destinaţia de cabinet medical – medicina familiei.

Cabinetul medical nr. V, conform rectificării aprobate prin art. 1 din Hotărârea Consiliului Local nr. 140/29.07.2010, are următoarea componenţă:


-     cabinet medical cu Su = 21,00 mp.;

· cotă indiviză de 0,93 mp. din Holul comun cu Su = 5,58 mp;

· cotă indiviză de 14,25 mp. din Sala de aşteptare cu Su = 44,21 mp + sala de aşteptare cu Su = 41,29 mp.;

· cotă indiviză de 1,43 mp. din WC cu Su = 2,78 mp + WC cu Su = 5,80 mp.

· cotă indiviză de 4,43 mp. din Fişier cu Su = 26,58 mp.;

· cotă indiviză de 2,35 mp. din Sală sterilizare cu Su = 14,10 mp.;

· cotă indiviză de 1,43 mp. din Vestiar cu Su = 8,58 mp.;

· cotă indiviză de 3,50 mp. din Magazie cu Su = 21 mp.;

 Valoarea chiriei pentru începerea licitaţiei publice va fi de 161,13 lei/lună, respectiv 3,267 lei/mp./lună, stabilită conform pct. 15 lit. a)  din anexa nr. 1 la Hotărârea Consiliului Local nr. 233/21.12.2010 şi  va fi indexată cu  indicele de inflaţie semestrial.

Durata închirierii va fi de 5 (cinci) ani, cu posibilităţi de prelungire.
Art.2. Se aprobă închirierea directă a suprafeţei indivize de 28 mp. teren, aferent apartamentului nr. VII din corpul B, situat în Municipiul Sighişoara, str. Ilarie Chendi, nr. 35, din suprafaţa totală de 460 mp. teren curţi – construcţii, înscris în C.F. nr. 6750, sub nr. top. 465/1, către Rujoi Claudia şi Turcinschi Florin Gheorghe, proprietarii apartamentului nr. VII.

Chiria va fi de 0,050 lei/mp./an, stabilită conform art. 1 lit. a.2) din anexa nr. 9 la Hotărârea Consiliului Local nr. 91/27.05.2010, cu modificările şi completările ulterioare şi  va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.10.2011, cu posibilităţi de prelungire.
Art.3. Se aprobă închirierea directă a suprafeţei indivize de 812,5 mp. teren (cota de 13/16 părţi), situat în Municipiul Sighişoara, str. Lunca Poştei, nr. 4, din suprafaţa totală de 1000 mp. teren curţi - construcţii şi grădină, înscris în C.F. nr. 53051 (nr. CF. vechi 9500), sub nr. top. 8240/3/4/3/2/2/2, către Fazekas Ştefan şi soţia Fazekas Margareta, proprietarii cotei de 13/16 părţi din construcţii. 

Chiria va fi de 0,050 lei/mp./an, stabilită conform art. 1 lit. a.2) din anexa nr. 9 la Hotărârea Consiliului Local nr. 91/27.05.2010, cu modificările şi completările ulterioare şi  va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.10.2011, cu posibilităţi de prelungire.
Art.4. Se aprobă închirierea directă a suprafeţei de 284 mp., teren curţi - construcţii, situat în Municipiul Sighişoara, str. Brădet, nr. 5, înscris în C.F. nr.  51789 (nr. CF. vechi 4628), sub nr. top. 3341/1/14/3/2, către Voica Liviu, proprietarul construcţiilor.

Chiria va fi de 0,050 lei/mp./an, stabilită conform art. 1 lit. a.2) din anexa nr. 9 la Hotărârea Consiliului Local nr. 91/27.05.2010, cu modificările şi completările ulterioare şi  va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.10.2011, cu posibilităţi de prelungire.
Art.5. Se aprobă preluarea, începând cu data de 01.10.2011,  a contractului de închiriere nr. 224/2005, aşa cum a fost modificat şi completat prin actul adiţional nr. 1/2010, având ca obiect terenul în suprafaţă de 24 mp., ocupat de construcţia - garaj, situat în Municipiul Sighişoara, str. Trandafirilor f.nr., poz. 29, de către Moldovan Vasile - Cristian, întrucât acesta a cumpărat construcţia de la actualul chiriaş, Moldovan Vasile.

Chiria este cea stabilită prin contractul de închiriere şi se va indexa cu indicele de inflaţie anual.

Clauzele contractuale din contractul de închiriere nr. 224/2005, aşa cum a fost modificat şi completat prin actul adiţional nr. 1/2010 îşi menţin valabilitatea între Municipiul Sighişoara şi Moldovan Vasile – Cristian.
Art.6. Primarul municipiului, Direcţia Administrarea Patrimoniului, Direcţia Economică şi Arhitectul Şef se încredinţează cu ducerea la îndeplinire a prezentei.

PRESEDINTE DE SEDINTA, 






Cosmin-Marcel Urian










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia ad-rea patrimoniului ;

1 ex. Arhitect şef ;

1 ex. Direcţia economică

11 ex.FA/FM

